ผู้ถือหุ้น TOA ไฟเขียวปันผล 0.19 บ. XD 5 พ.ค.นี้
TOA ที่ประชุมสามัญผู้ถือหุ้นประจำปี 65 ไฟเขียวจ่ายปันผลปี 64 หุ้นละ 0.19 บ. เตรียมขึ้นเครื่องหมาย XD วันที่ 5 พ.ค.65 เตรียมจ่าย 23 พ.ค.65
ผู้ถือหุ้น TOA ไฟเขียวจ่ายปันผลปี 64 หุ้นละ 0.19 บ. เตรียมขึ้นเครื่องหมาย XD วันที่ 5 พ.ค.65
25 เม.ย. 2565

นายประจักษ์  ตั้งคารวคุณ ประธานกรรมการ และ นายจตุภัทร์ ตั้งคารวคุณ ประธานเจ้าหน้าที่บริหาร บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ผู้นำผลิตภัณฑ์สีทาอาคารและวัสดุก่อสร้างแบบครบวงจร พร้อมด้วยคณะกรรมการ ตลอดจนผู้บริหารระดับสูง ได้จัดการประชุมสามัญผู้ถือหุ้นประจำปี 2565 ผ่านสื่ออิเล็กทรอนิกส์ (E-AGM) เพื่อรายงานผลดำเนินงานประจำปี 2564
ทั้งนี้ที่ประชุมสามัญผู้ถือหุ้น อนุมัติเงินปันผลประจำปีจากกำไรสุทธิจากผลประกอบการงวดครึ่งปีหลังของปี 2564 ในอัตราหุ้นละ 0.19 บาท  เป็นเงินปันผลที่จ่ายจำนวนทั้งสิ้น 385.51 ล้านบาท โดยมีกำหนดขึ้นเครื่องหมาย XD วันที่ 5 พ.ค.2565 และกำหนดจ่ายเงินปันผลในวันที่ 23 พ.ค.2565